OSNOVNA ŠKOLA SPLIT 3

SPLIT, BRUNE BUŠIĆA 6

POVJERENSTVO ZA PROCJENU

I VREDNOVANJE KANDIDATA

KLASA:602-02/20-01/140

URBROJ: 2181-60-20-3

U Splitu, 12.6.2020.

Na temelju članka 11. i članka 17. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi „Split 3“ Split, a vezano uz raspisivanje natječaja za zasnivanje radnog odnosa na radnom mjestu **učitelja RAZREDNE NASTAVE** na određeno puno radno vrijeme, zamjena, Povjerenstvo za procjenu i vrednovanje kandidata objavljuje

**SADRŽAJ I NAČIN TESTIRANJA, PRAVNE I DRUGE IZVORE ZA PRIPREMANJE KANDIDATA ZA TESTIRANJE**

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Split 3, Split obavit će se procjena odnosno testiranje kandidata.

Provjera se sastoji od usmenog testiranja.

Kandidati su obvezni pristupiti usmenoj procjeni odnosno testiranju.

Ako kandidat ne pristupi procjeni odnosno testiranju smatra se da je odustao od prijave na natječaj.

Kandidati/kinje su dužni ponijeti sa sobom odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) na temelju koje se utvrđuje prije testiranja identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

*Usmeno testiranje* provest će se iz područja poznavanja i primjene propisa iz djelokruga rada i to iz sljedećih izvora:

**1. Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18. i 98/19.)**

**2. Pravilnik o načinima, postupcima i elementima vrednovanja učenika u osnovnoj i srednjoj školi (sa svim važećim izmjenama)**

**3. Kurikulum nastavnih predmeta u razrednoj nastavi**

Iz svakog izvora bit će postavljena 2 pitanja, a za svako pitanje kandidatu se može dodijeliti od 0 do najviše 5 bodova, tako da kandidat može ostvariti najviše 30 bodova.

Svi kandidati imaju jednak broj istovjetnih pitanja i uvjete.

Smatra se da je kandidat zadovoljio na usmenom testiranju ako je ostvario najmanje 60% bodova od ukupnog broja bodova svih članova Povjerenstva.

Prigodom usmenog testiranja članovi Povjerenstva procjenjuju profesionalnu edukaciju kandidata, specifična znanja, sposobnosti, vještine, profesionalne ciljeve, osobne karakteristike kandidata u neposrednoj vezi s radnim mjestom za koje je raspisan natječaj.

Datum održavanja usmenog testiranja te obavijest kandidatima koji se pozivaju na testiranje, a ispunjavaju uvjete iz natječaja te koji su pravodobno dostavili svu traženu (potpunu) dokumentaciju uz prijavu na natječaj objavit će se na mrežnoj stranici OŠ Split 3, Split.